[bookmark: _GoBack]ПРОЕКТ
СЪОБЩЕНИЕ
ЗА СРЕДСТВАТА ЗА МАСОВО ОСВЕДОМЯВАНЕ
Правителството утвърди промени в Класификацията на областите на политики/функционалните области и бюджетните програми за периода 2022-2025 г.
Със свое решение правителството извърши промени в класификацията на областите на политики/функционалните области и бюджетните програми от компетентността и отговорността на съответния първостепенен разпоредител с бюджет, чийто бюджет се включва в държавния бюджет, с изключение на първостепенните разпоредители с бюджет по бюджетите на Народното събрание и на съдебната власт, за периода 2022-2025 г., утвърдена с Решение № 52 на Министерския съвет от 2022 г., изм. с Решение № 850 на Министерския съвет от 2022 г.
[bookmark: _Ref502846037]Необходимостта от промени в програмната класификация произтича от приетата с Решение от Народното събрание структура на Министерския съвет, съгласно която Министерството на земеделието се преобразува в Министерство на земеделието и храните и от постъпили предложения от Министерството на финансите и Министерството на иновациите и растежа на втория етап на бюджетната процедура.
Целта на предлагания проект на акт е насочена към създаване на реална база на областите на политики/функционалните области и бюджетните програми със съответната управленска отговорност за изготвянето на бюджетни прогнози и проектобюджети на ПРБ за съответния период.
Очакваните резултати от прилагането на акта са свързани със създаване на устойчива рамка на областите на политики/функционалните области и бюджетните програми в рамките на мандата на правителството, по които да се разпределят разходите, като се създадат условия за повишаване на прозрачността и отчетността при управлението на публичните средства. 

